**Обява за конкурс**

Министерството на транспорта, информационните технологии и съобщенията организира анонимен конкурс за изработване на художествени проекти на

пощенско-филателни издания през 2019 г.:

**Цел:** Целта на конкурса е изработването на художествени проекти на пощенско-филателни издания на следните теми:

* **„50 години от стъпването на човек на Луната“**, състоящо се от една пощенска марка в блок и специален пощенски печат;
* **„Коледа 2019“,** състоящо се от една пощенска марка и специален пощенски печат;
* **„Български народни носии“,** състоящо се от една пощенска марка в блок и специален пощенски печат.

**Право на участие:** Право на участие в конкурса имат всички пълнолетни физически лица, граждани на Република България. Всеки кандидат може да участва и по трите обявени теми само с един проект по съответната тема.

**Изисквания:** Проектите трябва да са изготвени единствено за целите на този конкурс. Проектите трябва да са авторски, оригинални, новаторски, да не копират или напомнят съществуващи издания на съответните теми. Всеки участник в конкурса носи отговорност за авторството и оригиналността на проекта. Проектите трябва да се представят на хартиен носител във формат А4 и да са съобразени както с темата на съответното издание, така и със следните изисквания:

**1**. За пощенската марка:

* 1. Размер без перфорация: 28,5/39 мм или 25/35 мм или 25/40 мм или 25/45 или 25/50 мм;
	2. Размер с перфорация: 32,5/43 мм или 29/39 мм или 29/44 мм или 29/54 мм;
	3. Задължителни текстове: „България“ и „Bulgaria“, „Поща“; номиналната стойност на пощенската марка – 0,00 лв.; тема на изданието - „Коледа 2019”;
	4. Проектът на пощенската марка да бъде представен в мащаб 3:1 и 1:1;

**1.5.** Полиграфическите изисквания:

▪ CMYK цветови режим или до 4 бъркани цвята;

▪ Растерните изображения да са с разделителна способност 300 dpi;

▪ Шрифтовете да бъдат превърнати в криви.

**Пример 1**

**Пример 2**

**2.** За пощенската марка в блок:

**2.1.** За пощенската марка:

**2.1.1.** Размер без перфорация: 28,5/39 мм или 25/35 мм или 25/40 мм или 25/50 мм или 39/49 мм;

**2.1.2.** Размер с перфорация: 32,5/43 мм или 29/39 мм или 29/44 мм или 29/54 или 43/53 мм;

**2.1.3.** Задължителни текстове: „България“ и „Bulgaria“, „Поща“; номиналната стойност на пощенската марка – 0,00 лв.; темата на изданието, съответно - „50 години от стъпването на човек на Луната“; „Български народни носии”;

**2.1.4.** Проектът на пощенската марка в блок да бъде представен в мащаб 2:1 и 1:1;

**2.1.5.** Полиграфическите изисквания:

▪ CMYK цветови режим или до 4 бъркани цвята;

▪ Растерните изображения да са с разделителна способност 300 dpi;

▪ Шрифтовете да бъдат превърнати в криви.

**2.2.** За блока:

 **2.2.1.** Размерът на блока по дългата страна на марката може да бъде най-много 89 мм. Изключение се прави при: размер на марките в блок 25/50 мм – до 105 мм. Другата страна на блока няма фиксиран размер. Следва да се има в предвид че това е необрязаният формат на блока. За окончателното оформление на блока се извършва обрязване от всички страни по 2 мм.

 **2.2.2.** От перфорацията на марката в блока до края на обрязания формат трябва да има най-малко 5 мм.

**Пример 1**

**Пример 2**

**3.** За специалния пощенски печат:

**3.1.** Проектът за специален пощенски печат да има свободен силует, като по отношение на формата няма ограничения;

**3.2.** Размер 30-36 мм;

**3.3.** Задължителни текстове: Темата на изданията, съответно „50 години от стъпването на човек на Луната“; „Коледа 2019“; „Български народни носии” и „1000 София 00.00.2019“;

**3.4.** Проектът на специалния пощенски печат да бъде представен в мащаб 3:1 и 1:1.

**Срок и начин за подаване на проектите:** Ще бъдат приемани проекти, предадени до 17,30 часа на 31.05.2019 г. в деловодството на Министерството на транспорта, информационните технологии и съобщенията, ул. „Дякон Игнатий“ № 9 или изпратени по пощата на същия адрес с пощенско клеймо с дата на подаване не по-късно от 31.05.2019 г. Проектите, заедно с краткото описание на идеите на авторите, следва да бъдат представени в запечатан плик със задължителен надпис, съответно: „За конкурса на тема „50 години от стъпването на човек на Луната“ или „За конкурса на тема „Коледа 2019“, или „За конкурса на тема „Български народни носии“. В него трябва да бъде вложен и друг малък плик с надпис „Документи на кандидата“, който да съдържа подписана декларация, съгласно приложението към настоящата обява.

Извън малкия плик никъде другаде не трябва да има данни, които да идентифицират автора на проекта.

**Оценяване:** Проектите ще бъдат оценявани от членовете на Специализирания експертен съвет по маркоиздаване към министъра на транспорта, информационните технологии и съобщенията. Журито няма да оценява проекти, които не отговарят на посочените по-горе условия и изисквания. За всяка една от обявените теми журито ще излъчи само един победител, с който ще бъде установена връзка. Малките пликове на непремираните проекти няма да бъдат отваряни. Работата на журито е поверителна, а решенията му са окончателни.

Победителите и в трите конкурса ще бъдат обявени на страницата на Министерството на транспорта, информационните технологии и съобщенията в интернет на 05.06.2019 г.

**Критерии за оценка:**

▪ Оригиналност на художествената идея или концепция с изразителен творчески подход при интерпретирането на темата;

▪ Високи художествено-естетически достойнства, съобразени със съвременните визуални стандарти и тенденции за пощенско-филателни издания;

▪ Комуникативност на визията – да бъде възприемана в национален и международен контекст;

▪ Спазване на визуалната йерархия на информационните компоненти в текстовата част;

▪ Синхронизиране на типографията и изображението в стилово единство;

▪ Балансирано взаимодействие между пощенската марка, пощенската марка в блок и специалния пощенски печат;

▪ Полиграфическа осъществимост на проекта, съобразен с изискванията по т. 1.5.

**Награда:** На победителя в конкурса по съответната тема ще бъде предложено да сключи договор с организатора.

**Допълнителна информация:**

● Министерството на транспорта, информационните технологии и съобщенията ще сключи договор с авторите на премираните проекти, с които възлага изработване срещу възнаграждение на проекти и оригинали за пощенско-филателно издание на съответните теми – „50 години от стъпването на човек на Луната; „Коледа 2019“; „Български народни носии“.

● За подписване на договор за изработване срещу възнаграждение на проекти и оригинали за пощенско-филателно издание на тема, съответно „50 години от стъпването на човек на Луната“ – една пощенска марка в блок и специален пощенски печат; „Коледа 2019“ – една пощенска марка и специален пощенски печат; „Български народни носии“ – една пощенска марка в блок и специален пощенски печат, победителят в конкурса трябва да се яви лично на заседание на Специализирания експертен съвет по маркоиздаване, за което ще бъде уведомен допълнително. Авторът на проекта следва да се съобрази със забележките и препоръките на членовете на съвета и да представи коригирани проекти в определения му срок;

● На 07.06.2019 г., 14 часа проектите на всички участници в конкурса ще бъдат изложени в клуба на Софийското филателно дружество, ул. „Хан Крум“ № 7, а малките пликове към тях ще бъдат публично отворени. Достъпът е свободен за всички желаещи да присъстват на събитието;

● Цялата лична информация, предоставена от участниците, ще се съхранява от Министерството на транспорта, информационните технологии и съобщенията и ще се използва единствено за целите на конкурса при спазване на изискванията на Закона за защита на личните данни.

**Лица за контакти:**

**Пламен Стоянов** – главен експерт в дирекция „Съобщения“, тел. 02/9409 275, e-mail pstoyanov@mtic.governmеnt.bg.

**Ваня Митова –** главен експерт в дирекция „Съобщения“, тел. 02/9409 265, e-mail vmitova@mtic.governmеnt.bg;

 **Приложение**

**Д Е К Л А Р А Ц И Я**

Долуподписаният/ната ……..……………………………..……………………………………….., л. к. № ………………………, издадена на …………………... от …………….……………..…, ЕГН ……..……………...…, адрес ……………………………………………………………………

……………………………………………………………………………………………………….….

Телефон: ………………………, Е- mail: ………………………………………………………….…

в качеството ми на участник в Конкурса на тема ………………………………………….………..

**Д Е К Л А Р И Р А М, Ч Е:**

1. Представеният за участие в Конкурса проекте създаден от мен, специално за използването му за пощенско-филателно издание на тема „……………………………………………………..“ и е следствие на моя оригинален творчески замисъл. Не съм използвал(а) чужди произведения по начин, който би могъл да превърне произведението ми в плагиатска творба или копие на чужд труд.

2. Не са ми известни никакви претенции на трети лица за права върху проекта ми и във връзка с него не съм извършвал(а) и няма да извършвам никакви нарушения на авторски права.

3. В случай, че проектът ми бъде премиран и ми бъде възложено изработване на оригинали за пощенско-филателно издание на тема „………………………………………………………….“, съм съгласен(на) да отстъпя притежаваните от мен авторски права върху него срещу възмезден договор с Възложителя.

4. В случай, че проектът ми бъде премиран, съм съгласен(на) същият да бъде публично представян и ползван от организатора на Конкурса.

………………………. Декларатор: ­…………………….

*(дата на подписване) (подпис)*